pythainlp/thai-wiki-dataset-v4 huggingface dataset:
มิสอินเตอร์เนชั่นแนลควีน 2004

มิสอินเตอร์เนชั่นแนลควีน 2004  เป็นการจัดประกวดมิสอินเตอร์เนชั่นแนลควีน ครั้งที่ 1 จัดขึ้นในวันที่ 6 พฤศจิกายน พ.ศ. 2547 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 22 คนจากทั่วโลก และผู้ที่ได้รับตำแหน่งมิสอินเตอร์เนชั่นแนลควีนคนแรกได้แก่ ตรีชฎา เพชรรัตน์ จากประเทศไทย
ผู้เข้าประกวด.
ในปีนี้มีผู้เข้าประกวดทั้งหมด 22 คน ดังต่อไปนี้
ปริเมราเฟเดราซิออน

ปริเมราเฟเดราซิออน  หรือเดิมมีนามว่า ปริเมราดิบิซิออนเอร์เรเฟฟ เป็นลีกฟุตบอลระดับที่สามในระบบฟุตบอลลีกในประเทศสเปน ซึ่งเริ่มต้นขึ้นในฤดูกาล 2021–22 อยู่ภายใต้การบริหารของราชสหพันธ์ฟุตบอลสเปน (เอร์เรเฟฟ) โดยอยู่ในระดับรองจากลาลิกา และเซกุนดาดิบิซิออน แต่อยู่ในระดับสูงกว่าเซกุนดาดิบิซิออนเอร์เรเฟฟ และเตร์เซราดิบิซิออนเอร์เรเฟฟ
ประวัติ.
ในปี ค.ศ. 2020 ราขสหพันธ์ฟุตบอลสเปน ได้ประกาศการปรับเปลี่ยนโครงสร้างของลีกสามดิวิชัน โดยแบ่งออกเป็นระดับกึ่งอาชีพสองลีก และมือสมัครเล่นหนึ่งลีก ซึ่ง ปริเมราดิบิซิออนเอร์เรเฟฟ จะเป็นลีกที่ตั้งขึ้นใหม่มาใช้เป็นลีกระดับที่สาม แทนที่เซกุนดาดิบิซิออน เบ และเซกุนดาดิบิซิออนเอร์เรเฟฟ จะถูกตั้งขึ้นใหม่เป็นลีกระดับที่สี่ แทนที่เตร์เซราดิบิซิออน ชณะที่ เตร์เซราดิบิซิออนเอร์เรเฟฟ จะถูกตั้งขึ้นใหม่เป็นลีกระดับที่ห้า ซึ่งจะมีความคล้ายคลึงกับเตร์เซราดิบิซิออนแบบเดิม
ในวันที่ 30 มิถุนายน ค.ศ. 2022 หลังจากลีกใช้ชื่อ ปริเมราดิบิซิออนเอร์เรเฟฟ ได้แค่หนึ่งฤดูกาล ลีกนี้ได้เปลี่ยนชื่อเป็น ปริเมราเฟเดราซิออน
สโมสร.
ด้านล่างคือรายชื่อสโมสรที่ลงเล่นในฤดูกาล 2021–22
มิสอินเตอร์เนชั่นแนลควีน 2005

มิสอินเตอร์เนชั่นแนลควีน 2005  เป็นการจัดประกวดมิสอินเตอร์เนชั่นแนลควีน ครั้งที่ 2 จัดขึ้นในวันที่ 29 ตุลาคม พ.ศ. 2548 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 18 คนจากทั่วโลก โดยตรีชฎา เพชรรัตน์ มิสอินเตอร์เนชั่นแนลควีน 2004 จากประเทศไทย ได้สวมมงกุฎให้แก่ มีมี มาร์ค จากประเทศสหรัฐอเมริกา เป็นผู้ครองตำแหน่งมิสอินเตอร์เนชั่นแนลควีนประจำปีนี้
ผู้เข้าประกวด.
ในปีนี้มีผู้เข้าประกวดทั้งหมด 19 คน ดังต่อไปนี้
วอลเลย์บอลหญิงเนชันส์ลีก 2022

วอลเลย์บอลหญิงเนชันส์ลีก 2022  เป็นการแข่งขันครั้งที่ 4 ของวอลเลย์บอลหญิงเนชันส์ลีก ซึ่งเป็นการแข่งขันวอลเลย์บอลหญิงระดับนานาชาติประจำปี การแข่งขันจัดขึ้นระหว่างวันที่ 31 พฤษภาคม – 17 กรกฎาคม ค.ศ. 2022
ทีมที่เข้าร่วมแข่งขัน.
ด้านล่างนี่คือ 16 ทีมที่เข้าร่วมแข่งขันเนชันส์ลีก 2022 เนื่องจากไม่มีการเลื่อนชั้นหรือตกชั้นของครั้งที่แล้ว ดังนั้นทั้ง 16 ทีมยังคงได้สิทธิ์เข้าแข่งขันดังเดิม
เมื่อวันที่ 1 มีนาคม ค.ศ. 2022 เอฟไอวีบีได้ประกาศตัดสิทธิ์ทีมชาติรัสเซียและทีมชาติเบลารุสในการเข้าร่วมการแข่งขันระดับนานาชาติและระดับทวีปเนื่องจากการรุกรานยูเครนของรัสเซีย ต่อมาเอฟไอวีบีได้ประกาศว่าบัลแกเรียจะเข้าแข่งขันแทนที่รัสเซีย
รูปแบบการแข่งขัน.
การแข่งขันรอบแรกประกอบไปด้วย 16 ทีม จะถูกแบ่งออกเป็น 2 กลุ่ม กลุ่มละ 8 ทีม ซึ่งแต่ละทีมจะแข่งขันทั้งหมด 12 นัด (4 นัดต่อสัปดาห์) โดยจะแข่งขันสลับกันกับทีมชายเป็นเวลาสามสัปดาห์ การแข่งขันจัดขึ้นทุกวันตั้งแต่วันอังคารถึงวันอาทิตย์ในแต่ละสัปดาห์
การแข่งขันรอบสุดท้าย 8 ทีมที่ผ่านการคัดเลือกจะต้องทำการแข่งขันแบบรอบแพ้คัดออก ซึ่งประกอบด้วยการแข่งขันทั้งหมด 8 นัด ได้แก่: รอบก่อนรองชนะเลิศ 4 นัด, รอบรองชนะเลิศ 2 นัด และรอบชิงเหรียญทองแดงและชิงเหรียญทอง
การแบ่งกลุ่ม.
การแบ่งกลุ่มได้รับการประกาศเมื่อวันที่ 7 ธันวาคม ค.ศ. 2021
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
พยาธิใบไม้ตับอ่อน

พยาธิใบไม้ตับอ่อน (ชื่อวิทยาศาสตร์: "Eurytrema pancreaticum") เป็นปรสิตในระบบท่อน้ำดีของสุกร โคกระบือ อูฐ และไพรเมตชั้นสูง พบได้ไม่บ่อยในมนุษย์ ซึ่งเป็นโฮสต์โดยบังเอิญ (accidental host) พบได้ในทวีปเอเชียและอเมริกาใต้ มีหอยน้ำจืดเป็นโฮสต์กึ่งกลางตัวแรก และมีตั๊กแตนเป็นโฮสต์กึ่งกลางที่สอง มีความยาวประมาณ 8–12 มม. และความกว้างประมาณ 5–8 มม.
เจ้าชายแอ็นสท์ เอากุสท์แห่งฮันโนเฟอร์ (ประสูติ ค.ศ. 1914)

แอ็นสท์ เอากุสท์ เจ้าชายรัชทายาทแห่งเบราน์ชไวค์ เจ้าชายแห่งฮันโนเฟอร์ (18 มีนาคม ค.ศ. 1914 – 9 ธันวาคม ค.ศ. 1987) เป็นพระประมุขของราชวงศ์ฮันโนเฟอร์ตั้งแต่ปี 1953 จนกระทั่งสิ้นพระชนม์ใน 1987 ตั้งแต่ประสูติจนกระทั่งการปฏิวัติเยอรมันในปี ค.ศ. 1918–1919 พระองค์เป็นรัชทายาทของดัชชีเบราน์ชไวค์ซึ่งเป็นรัฐหนึ่งของจักรวรรดิเยอรมัน
พระองค์ประสูติที่เมืองเบราน์ชไวค์ประเทศเยอรมนี เป็นพระโอรสพระองค์โตของแอ็นสท์ เอากุสท์ ดยุกแห่งเบราน์ชไวค์และเจ้าหญิงวิคโทรีอา ลูอีเซอ แห่งปรัสเซีย พระราชธิดาพระองค์เดียวของจักรพรรดิวิลเฮ็ล์มที่ 2 พระองค์สืบเชื้อสายมาจากสมเด็จพระเจ้าจอร์จที่ 3 แห่งสหราชอาณาจักร พระบิดาและพระมารดาจึงพระญาติชั้นที่ 3 จึงถูกถอดออก ตั้งแต่ประสูติ พระองค์เป็น"เจ้าชายรัชทายาทแห่งเบราน์ชไวค์" พระองค์ยังทรงประสูติได้ไม่นานใน ค.ศ. 1914 ทรงเป็นเจ้าชายสหราชอาณาจักร โดยสมเด็จพระเจ้าจอร์จที่ 5 แห่งสหราชอาณาจักร และเป็นทายาทสืบสกุลดยุกแห่งคัมบาลันด์และเทวิอ็อตเดล และ เอิร์ลแห่งอาร์มา ซึ่งถูกระงับภายใต้พระราชบัญญัติการกีดกัน 1917
บีเอ็นเคโฟร์ตีเอตทีมบีทรีไซชูเบลกะนารุสเตจ

บีเอ็นเคโฟร์ตีเอตทีมบีทรีไซชูเบลกะนารุสเตจ หรือ เสียงระฆังแห่งความฝัน (ไซชู เบล กะ นารุ) (ญี่ปุ่น: 最終ベルが鳴る ทับศัพท์: Saishuu bell ga naru) เป็นสเตจการแสดงลำดับที่ 2 ของบีเอ็นเคโฟร์ตีเอตทีมบีทรี (BIII) โดยมีที่มาจากเอเคบีโฟร์ตีเอตทีมเคสเตจที่ 4 และมีการดัดแปลงคำร้องเป็นภาษาไทยทั้งหมด ซึ่งได้เปิดแสดง ณ บีเอ็นเคโฟร์ตีเอต เดอะแคมปัส ครั้งแรกในรอบสื่อมวลชนเมื่อวันที่ 9 สิงหาคม พ.ศ.2563 และการแสดงปกติรอบแรกเมื่อวันที่ 22 สิงหาคม พ.ศ. 2563 จนถึงปัจจุบัน 
รายชื่อเพลง.
หมายเหตุ: รายชื่อผู้ที่แสดงในแต่ละเพลงและช่วงอองคอร์จะนับจากสมาชิกขี้นแสดงวันแรกและการแสดงวันแรก สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ จากการแสดงครั้งแรก
M00.　overture
M01.　Mammoth (Mammoth / マンモス)
M02. เสียงระฆังแห่งความฝัน (Saishuu Bell ga naru / 最終ベルが鳴る)
M03.　หลักสูตรความรัก (Boyfriend no tsukurikata / ボーイフレンドの作り方)
M04.　แค่ไม่อยากเป็นเด็กดี (Erai hito ni naritaku nai / 偉い人になりたくない)
M05.　Return Match (Return Match / リターンマッチ)M06.　จอมโจรปล้นรัก (Hatsukoi dorobou / 初恋泥棒)M07.　Jewel ในดวงใจ (Gomen ne Jewel / ごめんね ジュエル)M08.　ทุ่งดอกไม้ยามรัตติกาล (Oshibe to meshibe to yoru no chouchou / おしべとめしべと夜の蝶々)M09.　16 เสียงของพวกเรา (16 nin shimai no uta / 夜風の仕業)M10.　Stand up 
M11.　Coolgirl
M12.　หมดทั้งใจให้เธอ (Kaiyuugyo no Capacity / 回遊魚のキャパシティ)
M13.　ไปกันมะ เจอกันหน่อย (Ai ni yukou / 会いに行こう)
ช่วงอองคอร์:
EN01.　แมวสยาม (Shamu Neko / シャムネコ)
EN02.　เส้นทางแห่งชีวิต (Melos no michi / メロスの道)
EN03.　เราจะเดินไปด้วยกัน (Sasae / 支え)
รายชื่อสมาชิกที่แสดง.
บีเอ็นเคโฟร์ตีเอตทีมบีทรี: เฌอปราง อารีย์กุล, กุลจิราณัฐ อินทรศิลป์ (เจน), เจนนิษฐ์ โอ่ประเสริฐ, สุชญา แสนโคต (จิ๊บ), ณัฐรุจา ชุติวรรณโสภณ (แก้ว), กรภัทร์ นิลประภา (เคท), วฑูศิริ ภูวปัญญาศิริ (ก่อน), รชยา ทัพพ์คุณานนต์ (มินมิน), มิโอริ โอคุโบะ, กวิสรา สิงห์ปลอด (มายยู), วรินท์รัตน์ ยลประสงค์ (นิกี้), กานต์ธีรา วัชรทัศนกุล (เนย), จิดาภา แช่มช้อย (แพนด้า), รินรดา อินทร์ไธสง (เปี่ยม), ปัญสิกรณ์ ติยะกร (ปัญ) และ วีรยา จาง (วี)
สมาชิกขึ้นแสดงวันแรก (Shonichi).
บีเอ็นเคโฟร์ตีเอตทีมบีทรี: เฌอปราง อารีย์กุล, สุมิตตา ดวงแก้ว (ฝ้าย), กุลจิราณัฐ อินทรศิลป์ (เจน), เจนนิษฐ์ โอ่ประเสริฐ, สุชญา แสนโคต (จิ๊บ), ณัฐรุจา ชุติวรรณโสภณ (แก้ว), กรภัทร์ นิลประภา (เคท), วฑูศิริ ภูวปัญญาศิริ (ก่อน), รชยา ทัพพ์คุณานนต์ (มินมิน), มิโอริ โอคุโบะ, กวิสรา สิงห์ปลอด (มายยู), วรินท์รัตน์ ยลประสงค์ (นิกี้), กานต์ธีรา วัชรทัศนกุล (เนย), จิดาภา แช่มช้อย (แพนด้า), ปัญสิกรณ์ ติยะกร (ปัญ) และ วีรยา จาง (วี)
มิสอินเตอร์เนชั่นแนลควีน 2006

มิสอินเตอร์เนชั่นแนลควีน 2006  เป็นการจัดประกวดมิสอินเตอร์เนชั่นแนลควีน ครั้งที่ 3 จัดขึ้นในวันที่ 28 ตุลาคม พ.ศ. 2549 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 23 คนจากทั่วโลก โดยมีมี มาร์ค มิสอินเตอร์เนชั่นแนลควีน 2005 จากประเทศสหรัฐอเมริกา ได้สวมมงกุฎให้แก่ เอริกา แอนดรูว์ จากประเทศเม็กซิโก เป็นผู้ครองตำแหน่งมิสอินเตอร์เนชั่นแนลควีนประจำปีนี้
ผู้เข้าประกวด.
ในปีนี้มีผู้เข้าประกวดทั้งหมด 23 คน ดังต่อไปนี้
มิสอินเตอร์เนชั่นแนลควีน 2007

มิสอินเตอร์เนชั่นแนลควีน 2007  เป็นการจัดประกวดมิสอินเตอร์เนชั่นแนลควีน ครั้งที่ 4 จัดขึ้นในวันที่ 10 พฤศจิกายน พ.ศ. 2550 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 24 คนจากทั่วโลก โดยเอริกา แอนดรูว์ มิสอินเตอร์เนชั่นแนลควีน 2006 จากประเทศเม็กซิโก ได้สวมมงกุฎให้แก่ ธัญญรัศม์ จิรพัฒน์พากรณ์ จากประเทศไทย เป็นผู้ครองตำแหน่งมิสอินเตอร์เนชั่นแนลควีนประจำปีนี้
ผู้เข้าประกวด.
ในปีนี้มีผู้เข้าประกวดทั้งหมด 24 คน ดังต่อไปนี้
มิสอินเตอร์เนชั่นแนลควีน 2009

มิสอินเตอร์เนชั่นแนลควีน 2009  เป็นการจัดประกวดมิสอินเตอร์เนชั่นแนลควีน ครั้งที่ 5 จัดขึ้นในวันที่ 31 ตุลาคม พ.ศ. 2552 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 18 คนจากทั่วโลก โดยธัญญรัศม์ จิรพัฒน์พากรณ์ มิสอินเตอร์เนชั่นแนลควีน 2007 จากประเทศไทย ได้สวมมงกุฎให้แก่ ไอ ฮะรุนะ จากประเทศญี่ปุ่น เป็นผู้ครองตำแหน่งมิสอินเตอร์เนชั่นแนลควีนประจำปีนี้
ผู้เข้าประกวด.
ในปีนี้มีผู้เข้าประกวดทั้งหมด 18 คน ดังต่อไปนี้
วัดดอยพระธาตุ

วัดดอยพระธาตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บ้านแม่กุใหม่ท่าซุง หมุ่ที่ 9 ในตำบลแม่กุ อำเภอแม่สอด จังหวัดตาก มีที่ดินตั้งวัดเนื้อที่ 23 ไร่ 1 งาน 75 ตารางวา
วัดดอยพระธาตุ หรือ วัดพระธาตุ สร้างวัดมาตั้งแต่โบราณมาแล้ว สันนิษฐานว่า เป็นโบราณสถานในสมัยอยุธยาถึงสมัยรัตนโกสินทร์ แต่ต่อมาได้กลายสภาพเป็นวัดร้าง และได้รับการบูรณปฏิสังขรณ์ให้เป็นวัดมีพระสงฆ์ขึ้นมาใหม่ กระทรวงศึกษาธิการประกาศตั้งวัดเมื่อวันที่ 30 กันยายน พ.ศ. 2523 ได้รับพระราชทานวิสุงคามสีมาเมื่อ พ.ศ. 2531
ที่ตั้งวัดเป็นเนินภูเขา สภาพแวดล้อมเป็นที่นาและหมู่บ้าน เสนาสนะที่สำคัญ ได้แก่ ศาลาการเปรียญกว้าง 10 เมตร ยาว 15 เมตร สร้างเมื่อ พ.ศ. 2498 กุฏิสงฆ์สร้างด้วยไม้ 2 หลัง เจดีย์เก่าแก่อายุราว 200 ปี ฐานกว้างด้านละ 3 เมตร สูง 6 เมตร ชาวบ้านในหมู่บ้านเชื่อว่ามีนาคอาศัยอยู่ที่เจดีย์
วัดเหนือ (อำเภอเมืองร้อยเอ็ด)

วัดเหนือ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลในเมือง อำเภอเมืองร้อยเอ็ด จังหวัดร้อยเอ็ด เป็นวัดที่เก่าแก่ที่สุดของจังหวัดร้อยเอ็ด เนื้อที่วัดประมาณ 9 ไร่
ที่ตั้งวัดอยู่บนเนินสูงเรียกว่า "โนนวัดเหนือ" คาดว่าอาจเป็นศูนย์กลางของชุมชนในระยะแรก เพราะเป็นจุดที่สูงที่สุดภายในเมืองร้อยเอ็ด ปรากฏหลักฐานชุมชนโบราณที่มีอายุกว่า 1000 ปี มีสำนวนที่กล่าวกันต่อมาว่า "วัดเหนือคู่บ้าน วัดกลางคู่เมือง" เพราะว่าวัดเหนือสร้างขึ้นในตอนที่จังหวัดร้อยเอ็ดยังเป็นหมู่บ้านเล็ก ๆ ชื่อ "บ้านกุ่มฮ้าง" ส่วนวัดกลางนั้นสร้างตอนที่จังหวัดร้อยเอ็ดเป็นเมืองสาเกตุนครที่เจริญรุ่งเรืองแล้ว หลักฐานทางโบราณคดีคือร่องรอยเสาหินโบราณแปดเหลี่ยม (หินยุคใหม่ อายุ 3,000 ปี) สูง 1.5 เมตร คล้ายศิวลึงค์ของศาสนาพราหมณ์ ตรงฐานมีกลีบบีวคว่ำบัวหงาย จารึกอักษรปาลวะของอินเดียสมัยคุปตะ ตรงกับสมัยทวาราวดี และเขียนข้อความว่า "ปุญณธมะณธ” สร้างโดยคนมีบุญขอบเขตคนมีบุญ
กรมการศาสนาระบุว่าตั้งวัดเมื่อ พ.ศ. 2348 ได้รับพระราชทานวิสุงคามสีมาเมื่อวันที่ 8 กรกฎาคม พ.ศ. 2526
อาคารเสนาสนะที่สำคัญ คือ พระธาตุองค์ใหญ่ทรงบัวเหลี่ยมมุงแบบศิลปะล้านช้าง เรียกกันว่า "พระธาตุยาคู" อายุราวพุทธศตวรรษที่ 24–25 ด้านในองค์พระธาตุก่อด้วยอิฐขนาดใหญ่ ส่วนด้านนอกก่อด้วยอิฐขนาดเล็กกว่าและมีการฉาบปูน คาดว่าอาจสร้างขึ้นครั้งแรกตั้งแต่สมัยทวารวดีเพราะในยุคนั้นมักก่อด้วยอิฐขนาดใหญ่ ต่อมาคงได้รับการบูรณะจนมีรูปแบบอย่างปัจจุบัน โบราณวัตถุสมัยทวารวดีอีกชิ้นคือใบเสมาหินทรายศิลปะทวารวดีหลายใบฝังอยู่รายรอบพระธาตุ พบเมื่อ พ.ศ. 2526 ระหว่างการบูรณปฏิสังขรณ์องค์พระธาตุ โดยตั้งอยู่ล้อมรอบพระธาตุ เป็นใบเสมาที่สลักแกนกลางเป็นลายสถูปหรือหม้อน้ำ ส่วนฐานสลักเป็นลายกลีบบัว สิมอีสานแบบมหาอุดอายุ 200 ปี อิทธิพลล้านช้าง มีลักษณะเตี้ย กว้าง หน้าต่างปิดตาย ผู้หญิงไม่สามารถเข้าไปในสิมได้
มิสอินเตอร์เนชั่นแนลควีน 2010

มิสอินเตอร์เนชั่นแนลควีน 2010  เป็นการจัดประกวดมิสอินเตอร์เนชั่นแนลควีน ครั้งที่ 6 จัดขึ้นในวันที่ 19 พฤศจิกายน พ.ศ. 2553 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 21 คนจากทั่วโลก โดยไอ ฮะรุนะ มิสอินเตอร์เนชั่นแนลควีน 2009 จากประเทศญี่ปุ่น ได้สวมมงกุฎให้แก่ มินิ ฮัน จากประเทศเกาหลีใต้ เป็นผู้ครองตำแหน่งมิสอินเตอร์เนชั่นแนลควีนประจำปีนี้
ผู้เข้าประกวด.
ในปีนี้มีผู้เข้าประกวดทั้งหมด 21 คน ดังต่อไปนี้
เอ็นบีเอ นัดชิงชนะเลิศ 2021

เอ็นบีเอ นัดชิงชนะเลิศ 2021  เป็นการแข่งขันบาสเกตบอลนัดชิงชนะเลิศของสมาคมบาสเกตบอลแห่งชาติ (เอ็นบีเอ) ฤดูกาล 2020–21 ซึ่งมิลวอกี บักส์จะแข่งขันกับฟีนิกซ์ ซันส์ โดยทั้งสองทีมเป็นทีมที่ชนะการแข่งขันรอบชิงชนะเลิศคอนเฟอเรนซ์ (มิลวอกี บักส์เป็นแชมป์สายตะวันออก และฟีนิกซ์ ซันส์เป็นแชมป์สายตะวันตก) และทั้งสองทีมจะต้องแข่งขันในระบบ 4 ใน 7 นัด (หนึ่งทีมจะต้องชนะอย่างน้อยสี่นัด) โดยเริ่มการแข่งขันในวันที่ 6 กรกฎาคมและสิ้นสุดในวันที่ 22 กรกฎาคม ถ้าหากต้องมี 7 นัด เนื่องจากการระบาดทั่วของโควิด-19 ทำให้นัดชิงชนะเลิศได้ถูกเลื่อนออกไปเป็นปีที่สองติดต่อกัน โดยถูกเลื่อนไปแข่งขันในช่วงเดือนกรกฎาคม
มิลวอกี บักส์ คว้าแชมป์เอ็นบีเอเป็นสมัยที่สองและเป็นครั้งแรกในรอบ 50 ปี โดยเอาชนะ ฟีนิกซ์ ซันส์ 4-2 เกม และยานนิส อันตีโทคุมโบ ได้รับรางวัลผู้เล่นทรงคุณค่าซึ่งเป็นนักกีฬาชาวกรีกคนแรกที่ได้รับรางวัลนี้
สนามแข่งขัน.
สนามแข่งขันสองสนามได้รับการจัดขึ้นที่ฟุตพรินต์เซ็นเตอร์ ออกฟีนิกซ์ และไฟเซิร์ฟฟอรัม มิลวอกี
เส้นทางสู่นัดชิงชนะเลิศ.
!colspan=2|ฤดูกาลปกติ
! colspan="7" | สายตะวันตก
! width="5%" | #
! width="40%" | ทีม
! width="5%" | ชนะ
! width="5%" | แพ้
! width="5%" | PCT
! width="7.5%" | GB
! width="5%" | แข่ง
! 1
! 2
! 3
! 4
! 5
! 6
! 7
! 8
! 9
! 10
! 11
! 12
! 13
! 14
! 15
!colspan=2|รอบแรก
!colspan=2|รอบรองชนะเลิศ<br>คอนเฟอเรนซ์
!colspan=2|รอบชิงชนะเลิศ<br>คอนเฟอเรนซ์
ผลการแข่งขันกันในฤดูกาลปกติ.
ซันส์ชนะฤดูกาลปกติ 2-0 เกม
อินซูลิน (ยา)

ยาอินซูลินคือยาที่นำฮอร์โมนอินซูลินมาใช้รักษาโรคที่ทำให้มีน้ำตาลในเลือดสูง โรคเหล่านี้ได้แก่ เบาหวานชนิดที่ 1, เบาหวานชนิดที่ 2, เบาหวานแห่งครรภ์ และภาวะแทรกซ้อนบางอย่างของเบาหวาน เช่น เลือดเป็นกรดคีโตนจากเบาหวาน (DKA) และภาวะเลือดมีน้ำตาลสูงและมีความเข้มข้นสูง (HHS)
ฮัมบัตสึ

ฮัมบัตสึ ("hambatsu") เป็นชนชั้นปกครองใหม่ในยุคเมจิของญี่ปุ่น
สมาชิกของชนชั้นนี้เป็นสาวกของโคกุงาคุ และเชื่อว่าพวกเขาเป็นผู้สร้างระเบียบใหม่ที่ยิ่งใหญ่ บุคคลสำคัญสองคนของชนชั้นนี้คือ โอกูโบะ โทชิมิจิ บุตรชายของข้ารับใช้จากซัตสึมะ และซามูไรจากซัตสึมะ ไซโง ทากาโมริ ผู้ร่วมกับโชชู โทซะ และฮิเซ็นเพื่อโค่นล้มรัฐบาลโชกุนโทกูงาวะ โอกูโบะ กลายเป็นรัฐมนตรีว่าการกระทรวงการคลังและ ไซโง กลายเป็นจอมพล; ทั้งสองเป็นที่ปรึกษาของจักรพรรดิ คิโดะ ทากาโยชิ ชาวโชชู ลูกศิษย์ของ โยชิดะ โชอิง และผู้สมรู้ร่วมคิดกับ โอกูโบะ และ ไซโง กลายเป็นรัฐมนตรีว่าการกระทรวงศึกษาธิการ ที่โดดเด่นอีกคนคือ อิวากูระ โทโมมิ เป็นชาวเกียวโตซึ่งต่อต้านโทกูงาวะและกลายเป็นเอกอัครราชทูตญี่ปุ่นคนแรกประจำสหรัฐอเมริกา และโอกูมะ ชิเงโนบุ แห่งฮิเซ็น ซึ่งดำรงตำแหน่งรัฐมนตรีกระทรวงต่าง ๆ และกลายเป็นนายกรัฐมนตรีในปี ค.ศ. 1898
เพื่อบรรลุเป้าหมายของระเบียบสังคมใหม่ ฮัมบัตสึจึงได้เริ่มยกเลิกการแบ่งแยกทางสังคมทั้งสี่ผ่านการปฏิรูปเศรษฐกิจและสังคมแบบต่อเนื่อง รายได้ของรัฐบาลโชกุนโทกูงาวะขึ้นอยู่กับภาษีที่เก็บในดินแดนของโทกูงาวะและดินแดนไดเมียวอื่น ๆ เงินกู้จากชาวนาที่ร่ำรวยและพ่อค้าในเมือง ค่าธรรมเนียมศุลกากรที่จำกัด และการรับเงินกู้จากต่างประเทศอย่างไม่เต็มใจ เพื่อจัดหารายได้และพัฒนาโครงสร้างพื้นฐานที่ดี รัฐบาลใหม่ให้ทุนในการปรับปรุงท่าเรือ ประภาคาร การนำเข้าเครื่องจักร โรงเรียน การศึกษาในต่างประเทศสำหรับนักเรียน เงินเดือนสำหรับครูและที่ปรึกษาต่างประเทศ การปรับปรุงกองทัพและกองทัพเรือ เครือข่ายรถไฟและโทรเลข และการทูตต่างประเทศ เช่น ภารกิจอิวากูระ
จาตุรงค์ เพ็งนรพัฒน์

นายแพทย์ จาตุรงค์ เพ็งนรพัฒน์ (เกิด 21 เมษายน พ.ศ. 2505) เป็นแพทย์และนักการเมืองชาวไทย อดีตสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย สามีอุดมลักษณ์ เพ็งนรพัฒน์ ภายหลังปรากฏตัวในงานวันคล้ายวันเกิดเนวิน ชิดชอบ คาดว่าเตรียมลงเลือกตั้งในนามพรรคภูมิใจไทย
ประวัติ.
จาตุรงค์ เกิดเมื่อวันที่ 21 เมษายน พ.ศ. 2505 ด้านครอบครัวสมรสกับนางอุดมลักษณ์ เพ็งนรพัฒน์ น้องสาวธีระ ไตรสรณกุล สมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย และวิชิต ไตรสรณกุล นายกองค์การบริหารส่วนจังหวัดศรีสะเกษ
สำเร็จการศึกษาแพทยศาสตรบัณฑิต จากมหาวิทยาลัยขอนแก่น รัฐศาสตรมหาบัณฑิต จากมหาวิทยาลัยสุโขทัยธรรมาธิราช และปรัชญาดุษฎีบัณฑิต จากมหาวิทยาลัยราชภัฏอุบลราชธานี
การทำงาน.
จาตุรงค์ ลงสมัครรับเลือกตั้งสมาชิกสภาผู้แทนราษฎรจังหวัดศรีสะเกษ ครั้งแรกปี 2538 ได้รับเลือกตั้งเป็นสมัยแรก ในนามพรรคชาติไทย และได้รับเลือกตั้งต่อเนื่องอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ต่อมาในปี 2544 ลงสมัครรับเลือกตั้งในนามพรรคไทยรักไทย และได้รับเลือกตั้งเป็นสมัยที่ 3 จากนั้นได้ลงสมัครรับเลือกตั้งอีกครั้งในปี 2548 และได้รับเลือกตั้งเป็นสมัยที่ 4
กระทั่งถูกตัดสิทธิ์ทางการเมืองจากคดียุบพรรคการเมือง พ.ศ. 2549 จึงสนับสนุนให้นางอุดมลักษณ์ ลงสมัครรับเลือกตั้งแทน
หลังพ้นจากการถูกตัดสิทธิ์ทางการเมือง เขาได้เข้าร่วมงานกับพรรคเพื่อไทย และลงสมัครรับเลือกตั้งอีกครั้ง เป็น สส.สมัยที่ 5
เนียส

เนียส (; โรมาจิ: "Nyāsu"; : Nyarth) หรือชื่อภาษาอังกฤษคือ เหมียว  เป็นสายพันธุ์โปเกมอนในแฟรนไชส์"โปเกมอน"ของนินเทนโดและเกมฟรีก สร้างโดยเค็ง ซูงิโมริ ปรากฏครั้งแรกในเกมโปเกมอนภาคเรด และ บลู
ใครคืออองชองเต

ใครคือ...อองชองเต?  เป็นละครชุดแนวโรแมนติกคอมเมดี้-ดราม่า ในปี 2565 นำแสดงโดย กษิดิ์เดช ปลูกผล (บุ๊ค) และ จิรัชพงศ์ ศรีแสง (ฟอส) สร้างจากนิยายเรื่อง ใครคือ...อองชองเต? ที่เขียนโดยนักเขียนนามปากกาว่า นายพินต้า
กำกับโดย ภาวิส เสาร์ศรีอ่อน (ฟิล์ม) และอำนวยการผลิตโดย จีเอ็มเอ็มทีวี ใครคือ...อองชองเต? เป็นหนึ่งในซีรีส์ที่เปิดตัวในงาน "GMMTV 2021: The New Decade Begins" ของจีเอ็มเอ็มทีวี ในวันที่ 3 ธันวาคม 2563 แต่เนื่องด้วยสถานการณ์โควิด-19 ทำให้การถ่ายทำล่าช้า อย่างไรก็ตามซีรีส์นี้ได้ออกอากาศครั้งแรกในวันที่ 28 มกราคม 2565 ออกอากาศทุกวันศุกร์ เวลา 20.30 น. (ตามเวลาไทย)
เรื่องย่อ.
เธโอ หรือ ทิว (กษิดิ์เดช ปลูกผล) ในวัยเด็ก จู่ๆ เขาก็ย้ายไปฝรั่งเศสเพื่ออาศัยอยู่กับย่าของเขา และเมื่อย่าเสียชีวิต เขาจึงย้ายกลับประเทศไทย ทิวได้พบกับอัค (จิรัชพงศ์ ศรีแสง) เพื่อนในวัยเด็กและเพื่อนบ้านของเขาที่ให้การต้อนรับและให้ที่นอนเขาในคืนแรกที่กลับมา ทิวได้เข้ามหาวิทยาลัยในเอกวรรณคดี เนื่องจากพ่อของเขาเป็นเจ้าของมหาวิทยาลัย ทิวจึงเป็นที่พูดถึงเป็นอย่างมากเมื่อมาที่มหาวิทยาลัย
อยู่มาวันหนึ่ง ทิวพบหนังสือในห้องสมุดของมหาวิทยาลัย และได้เขียนข้อความลงในหนังสือโดยไม่หวังว่าจะได้รับคำตอบ เมื่อกลับมาเปิดหนังสือในครั้งต่อมา มีผู้ตอบกลับโดยใช้นามแฝงว่า "อองชองเต" ซึ่งแปลว่า "ยินดีที่ได้รู้จัก" ในภาษาฝรั่งเศส ทำให้ทิวอยากรู้ว่าใครคือ 'อองชองเต' อัคจึงติดโปสเตอร์ไปทั่วมหาวิทยาลัยเพื่อช่วยทิวตามหาว่าใครคือ 'อองชองเต' กันแน่ และมีนักศึกษาชายสี่คนออกมาอ้างว่าพวกเขาคือ 'อองชองเต' นั่นก็คือ สายฟ้า (กวิน แคสกี้), นที (ภูสิษฐ์ ดิษฐพิสิษฐ์), วาโย (ธราธร จันทรวรกาญน์) และ ภูผา (ธนบูรณ์ เกียรตินิรันดร์)
ทิวไม่รู้ว่าใครคือตัวจริงกันแน่ ด้วยความช่วยเหลือของอัค จะค้นหาว่าใครคือ 'อองชองเต' ตัวจริงกันแน่?
เรตติง.
ในตารางด้านล่าง ตัวเลขสีน้ำเงิน แสดงถึงเรตติงที่ต่ำที่สุด
และ ตัวเลขสีแดง แสดงถึงเรตติงที่สูงที่สุด
<templatestyles src="การอ้างอิง/styles.css"/>^1 อิงจากส่วนแบ่งผู้ชมเฉลี่ยต่อตอน
โกตันดะ

โกตันดะ  เป็นย่านหนึ่งในเขตชินางาวะ กรุงโตเกียว ตั้งอยู่ระหว่างสถานีรถไฟเมงูโระและสถานีรถไฟโอซากิ เป็นย่านที่ตั้งของสถานทูต สถานศึกษา สถานพยาบาล และอาคารสำนักงาน ศูนย์กลางของย่านคือบริเวณสถานีรถไฟโกตันดะ
มิสอินเตอร์เนชั่นแนลควีน 2012

มิสอินเตอร์เนชั่นแนลควีน 2012  เป็นการจัดประกวดมิสอินเตอร์เนชั่นแนลควีน ครั้งที่ 8 จัดขึ้นในวันที่ 2 พฤศจิกายน พ.ศ. 2555 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 25 คนจากทั่วโลก โดยศิรภัสสร อัฒยกร มิสอินเตอร์เนชั่นแนลควีน 2011 จากประเทศไทย ได้สวมมงกุฎให้แก่ เควิน บาลอท จากประเทศฟิลิปปินส์ เป็นผู้ครองตำแหน่งมิสอินเตอร์เนชั่นแนลควีนประจำปีนี้
ผู้เข้าประกวด.
ในปีนี้มีผู้เข้าประกวดทั้งหมด 25 คน ดังต่อไปนี้
ลิงซ์แอร์

ลิงซ์แอร์  เป็นอดีตสายการบินราคาประหยัดพิเศษสัญชาติแคนาดา สายการบินเคยดำเนินงานในชื่อเอ็นเนอร์เจ็ต แล้วจึงเปลี่ยนชื่อเป็นลิงซ์แอร์ในวันที่ 16 พฤศจิกายน ค.ศ. 2021
ประวัติ.
เอ็นเนอร์เจ็ต.
เอ็นเนอร์เจ็ตก่อตั้งขึ้นครั้งแรกในปี ค.ศ. 2006 โดยกลุ่มผู้ประกอบการกลุ่มเล็กๆ เดิมเป็นที่รู้จักในชื่อ นิวแอร์แอนด์ทัวร์ จนถึงวันที่ 20 ตุลาคม ค.ศ. 2008 เมื่อนิวแอร์แอนด์ทัวร์เปิดเผยชื่อและโลโก้ใหม่ของบริษัทในชื่อเอ็นเนอร์เจ็ต เอ็นเนอร์เจ็ตก่อตั้งขึ้นโดยบุคคลเก้าคน รวมถึง ทิม มอร์แกน อดีตรองประธานอาวุโสของเวสต์เจ็ต เมื่อวันที่ 28 พฤศจิกายน ค.ศ. 2008 เอ็นเนอร์เจ็ตได้รับใบรับรองผู้ดำเนินการเดินอากาศ (AOC) และใบอนุญาตผู้ดำเนินการเดินอากาศที่ออกโดยหน่วยงานขนส่งของแคนาดา ในปลายปี ค.ศ. 2021 เอ็นเนอร์เจ็ตได้เปลี่ยนชื่อสายการบินใหม่เป็นลิงซ์แอร์
ลิงซ์แอร์.
ลิงซ์แอร์เปิดตัวเมื่อวันที่ 16 พฤศจิกายน พ.ศ. 2564 โดยมีแผนจะเริ่มบินในช่วงไตรมาสแรกของปี พ.ศ. 2565 ในระหว่างการประกาศ สายการบินได้ทำสัญญากับเครื่องบินโบอิง 737 แมกซ์ 8 จำนวน 46 ลำ โดยจะเริ่มส่งมอบได้ในช่วงต้นปี พ.ศ. 2565 ปัจจุบันสายการบิน บินเส้นทางในประเทศและจะให้บริการปลายทางระหว่างประเทศในภายหลัง ลิงซ์แอร์ใช้โมเดลสายการบินราคาประหยัดสำหรับการดำเนินงาน
ฝูงบิน.
ฝูงบินสุดท้าย.
ก่อนการเลิกดำเนินงานลิงซ์แอร์มีเครื่องบินประจำการในฝูงบิน ดังนี้:
ฝูงบันในอดีต.
ในนามเอ็นเตอร์เจ็ต สายการบินเคยให้บริการเครื่องบินดังต่อไปนี้
เชห์บาซ ชะรีฟ

มิยัน มุฮัมมัด เชห์บาซ ชะรีฟ (ปัญจาบ และ , [miˈãː mʊˈɦəmːəd̪ ʃɛhˈbaːz ʃəˈriːf]; Mian Muhammad Shahbaz Sharif, เกิด 23 กันยายน 1951) เป็นนักการเมืองชาวปากีสถาน ผู้ดำรงตำแหน่งนายกรัฐมนตรีปากีสถานคนที่ 23 ตั้งแต่วันที่ 11 เมษายน 2022 ชารีฟเป็นหัวหน้าพรรคปากีสถานมุสลิมลีก (เอ็น) (PML-N) และเคยดำรงตำแหน่งเสนาบดีแคว้นปัญจาบสามวาระ ถือว่ายาวนานที่สุดในประวัติศาสตร์ของแคว้น เชห์บาซเป็นน้องชายของนาวาซ ชาริฟ อดีตนายกรัฐมนตรีปากีสถาน 3 สมัย
เชห์บาซได้รับการเลือกตั้งขึ้นเป็นสมาชิกสภาแคว้นปัญจาบในปี 1988 และเป็นสมาชิกสภานิติบัญญัติแห่งชาติในปี 1990 ก่อนจะได้รับเลือกตั้งเข้าสภาแคว้นปัญจาบอีกครั้งในปี 1993 และได้รับแต่งตั้งเป็นหัวหน้าฝ่ายค้านแคว้นปัญจาบ เขาเคยได้รับเลือกตั้งเป็นเสนาบดีแคว้นปัญจาบ แคว้นที่มีประชากรมากสุดของปากีสถาน เป็นวาระแรกในวันที่ 20 กุมภาพันธ์ 1997 หัลงเกิดการรัฐประหารปี 1999 เชห์บาซและครอบครัวลี้ภัยอยู่ในซาอุดิอาระเบีย จนกระทั่งเดินทางกลับปากีสถานในปี 2007 และได้รับแต่งตั้งเป็นเสนาบดีแคว้นปัญจาบเป็นวาระที่สองหลังพรรค PML-N ที่เขาสังกัดชนะในการเลือกตั้งทั่วไป ปี 2008 ในแค้วนปัญจาบ เขาได้รับเลือกตั้งเป็นเสนาบดีแคว้นปัญจาบเป็นวาระที่สามในการเลือกตั้งปี 2013 และดำรงตำแหน่งจนเขาแพ้ในการเลือกตั้งปี 2018 ขณะดำรงตำแหน่งเสนาบดีแคว้น เขามีชื่อเสียงในฐานะผู้บริหารที่มีฝีมือและทุ่มเทให้กับงาน เขายังริเริ่มโครงการสาธารณูปโภคมากมายในแคว้นปัญจาบ และคณะทำงานของเขาก็ได้รับการยอมรับว่าทำงานอย่างมีประสิทธิภาพ เขห์บาซได้รับการเสนอชื่อเป็นหัวหน้าพรรคหลังพี่/น้องชายของเขา นาวาซ ชารีฟ ถูกถอดถอนจากตำแหน่งเนื่องจากกรณีเอกสารปานามา และได้รับการเสนอชื่อเป็นหัวหน้าฝ่ายค้านในการเลือกตั้งทั่วไปปี 2018 
ในเดือนธันวาคม 2019 สำนักตรวจการแผ่นดิน (NAB) อายัดทรัพย์สิน 23 รายการของเขาและบุตรชาย ฮัมซา ชารีฟ ด้วยข้อกล่าวหาฟอกเงิน ในัวนที่ 28 กันยายน 2020 เขาถูกจับกุมโดย NAB ที่ศาลสูงลาฮอร์ และถูกยื่นฟ้องต่อศาลข้อหาฟอกเงิน ที่ซึ่งเขาถูกคุมขังขณะรอคำตัดสิน ในวันที่ 14 เมษายน 2021 ศาลสูงลาฮอร์ปล่อยตัวเขาหลังได้รับการประกันตัวด้วยหลักทรัพย์ภายใต้ข้อหาการฟอกเงิน ท่ามกลางวิกฤตการณ์การเมืองปากีสถานปี 2020-2022 เขาได้รับการเลือกตั้งโดยสมาชิกสภาให้เป็นนายกรัฐมนตรีปากีสถาน เริ่มต้นวาระในวันที่ 11 เมษายน 2022 หลังนายกรัฐมนตรีอิมราน ข่าน ถูกถอดถอนจากตำแหน่งเนื่องจากผลการลงคะแนนในการอภิปรายไม่ไว้วางใจ
นายกรัฐมนตรีปากีสถาน

นายกรัฐมนตรีปากีสถาน (แปลตรงตัว#เปลี่ยนทาง 'ขุนนางใหญ่',) หรือเรียกอย่างเป็นทางการว่า นายกรัฐมนตรีแห่งสาธารณรัฐอิสลามปากีสถาน เป็นหัวหน้ารัฐบาลของสาธารณรัฐอิสลามปากีสถานตามรัฐธรรมนูญ ผู้นำฝ่ายบริหารของรัฐบาลกลาง กำกับควบคุมเศรษฐกิจของรัฐ, นำรัฐสภา, นำสภาเพื่อหระโยชน์ร่วม และคณะรัฐมนตรี และมีหน้าที่ในการควบคุมดูแลคณะกรรมการกองบังคับการแห่งชาติต่อคลังอาวุธนิวเคลียร์ของปากีสถาน ตำแหน่งของนายกรัฐมนตรีมีหน้าที่เป็นผู้นำนโยบายในประเทศ และ นโยบายการต่างประเทศ 
นายกรัฐมนตรีได้รับเลือกตั้งโดยสมาชิกรัฐสภา ฉะนั้นส่วนใหญ่จึงเป็นหัวหน้าของพรรคที่มีที่นั่งมากสุดในสภา รัฐธรรมนูญปากีสถานจัดสรรอำนาจบริหารให้นายกรัฐมนตรีในการแต่งตั้งคณะรัฐมนตรีและบริหารราชการแผ่นดินปากีสถาน
ความเร็วของเงิน

ความเร็วของเงิน  คือหน่วยวัดจำนวนครั้งเฉลี่ยของหน่วยเงินว่าถูกใช้ซื้อสินค้าหรือบริการในช่วงระยะเวลาที่กำหนดไปกี่ครั้ง แนวคิดนี้เชื่อมโยงขนาดของกิจกรรมทางเศรษฐกิจกับปริมาณเงิน และอัตราการเปลี่ยนมือของเงินก็เป็นหนึ่งในปัจจัยที่สื่อถึงเงินเฟ้อได้ การวัดความเร็วของเงินมักนิยามว่าคืออัตราส่วนระหว่าง ผลิตภัณฑ์มวลรวมประชาชาติ (gross national product) กับปริมาณเงินของประเทศ ถ้าความเร็วของเงินเพิ่มขึ้น หมายถึงมีการเปลี่ยนมือของเงินตราระหว่างบุคคลมากครั้งขึ้น โดยความเร็วของเงินจะผันแปรไปตามเวลาและได้รับผลกระทบจากหลายปัจจัย
ตัวอย่าง.
ในเศรษฐกิจสมมติขนาดเล็กที่มี ชาวนา กับช่างซ่อมสองคน โดยมีเงินระหว่างกัน 50 บาท และมีธุรกรรมเกิดขึ้นทั้งหมด 3 ครั้งในช่วงเวลาหนึ่งปีดังนี้
จะเห็นได้ว่ามีเงินเปลี่ยนมือทั้งหมด 100 บาทในช่วงเวลา 1 ปีที่ผ่านมา แม้ว่าในระบบจะมีเงินอยู่เพียง 50 บาทในตัวอย่างนี้ มูลค่า 100 บาทเกิดขึ้นได้ เพราะเงินแต่ละบาทถูกใช้ในการซื้อสินค้าและบริการ 2 ครั้ง หรือคิดเป็นความเร็วของเงินที่ 2 ต่อปี
ความเกี่ยวข้องกับอุปสงค์ของเงิน.
ความเร็วของเงินสามารถมองในอีกมุมเป็นอุปสงค์ของเงินได้ โดยที่ถ้าปริมาณเงินในระบบเท่าเดิม และอัตราดอกเบี้ยสูง คนก็จะไม่ถือเงินสดและพยายามแลกเปลี่ยนเงินไปเป็นสินค้าหรือสินทรัพย์อื่น หรือเรียกว่ามีอุปสงค์ของเงินต่ำ ในทางกลับกัน ถ้าอัตราดอกเบี้ยต่ำ ต้นทุนค่าเสียโอกาสก็จะน้อย ทำให้มีความเร็วของเงินที่ต่ำและอุปสงค์ของเงินสูง 
การวัดโดยอ้อม.
ในทางปฏิบัติ การวัดความเร็วของเงินมักทำโดยวิธีการทางอ้อม โดยความเร็วของเงินสามารถคำนวณได้จากสูตร
<math>V_T =\frac{PT}{M}</math>
โดยที่
<math>V_T\,</math> คือ ความเร็วของเงินที่เกิดจากทุกธุรกรรมในช่วงเวลาที่กำหนด
<math>P\,</math> คือ ระดับราคา (price level)
<math>T\,</math> คือ มูลค่าที่แท้จริงของธุรกรรมในช่วงเวลาหนึ่ง
<math>M\,</math> คือ มูลค่าของปริมาณเงินในระบบทั้งหมดโดยเฉลี่ยของประเทศ
ดังนั้น <math>PT\,</math> จึงเท่ากับมูลค่าเงิน (nominal) ของธุรกรรมทั้งหมดในระยะเวลาหนึ่ง ๆ
หรือในอีกมุมมอง สามารถเขียนความเร็วของเงินได้ในรูปแบบ
<math>V =\frac{PQ}{M}</math>
โดยที่ 
<math>V\,</math> คือความเร็วของเงินที่เกิดจากธุรกรรมที่นับเป็นผลิตภัณฑ์มวลรวมของประเทศหรือประชาชาติ
<math>Q\,</math> คือ ปริมาณที่แท้จริงของผลิตภัณฑ์หรือบริการที่พึ่งผลิต
<math>PQ\,</math> มูลค่าเงินของผลิตภัณฑ์มวลรวมประเทศหรือประชาชาติ
ข้อวิจารณ์.
Ludwig von Mises กล่าวในจดหมายถึง Henry Hazlitt เมื่อ ค.ศ. 1968 ว่า "จุดด้อยของแนวคิดความเร็วการหมุนเวียนเงินในระบบคือมันไม่ได้ตั้งต้นจากการกระทำของบุคคล แต่มองปัญหาจากมุมของระบบเศรษฐกิจโดยรวม แนวคิดนี้โดยตัวมันเองเป็นวิธีที่บกพร่องในการบรรลุปัญหาว่าด้วยราคาและกำลังซื้อ แนวคิดนี้ถือว่าราคาจะต้องเปลี่ยนไปเป็นสัดส่วนกับการเปลี่ยนแปลงที่เกิดกับปริมาณเงิน ถ้าให้อย่างอื่นเท่ากัน ซึ่งไม่จริงเลย"
การนั่งสมาธิ

การนั่งสมาธิ คือการฝึกปฏิบัติใช้ความตั้งมั่น จดจ่อ และแน่วแน่อยู่กับสิ่งใดสิ่งหนึ่งในช่วงระยะเวลาหนึ่ง ซึ่งจะช่วยให้ผู้ปฏิบัติเกิดความสงบ ความรู้สึกตัว หรือมีสติ ในมุมมองของชาวตะวันตก มักใช้คำว่า "Concentration" และ "Meditation" ที่สื่อถึงการทำสมาธิให้จิตใจสงบ
การทำสมาธินั้นถูกปฏิบัติมาประมาณพันปี โดยแรกเริ่มจะเป็นสิ่งที่ปฏิบัติกันทางศาสนา ซึ่งปัจจุบันการทำสมาธินั้นได้แพร่กระจายไปทั่วโลก โดยสามารถนำมาประยุกต์ใช้กับชีวิตประจำวันได้
การนั่งสมาธิในทางพระพุทธศาสนานอกจากต้องการความสงบหรือประโยชน์อื่น ๆ แล้วยังมีจุดประสงค์ในด้านการวิปัสสนา เช่น อานาปานสติ ที่สอนให้พิจารณาลมหายใจเข้า-ออก และตระหนักรู้ถึงปัจจุบันขณะอยู่ตลอดเวลา หากฝึกนั่งสมาธิไปเรื่อย ๆ ก็จะมีการแบ่งขั้นกรรมฐานต่าง ๆ
ความหมาย.
ความหมายในเชิงลักษณะผล.
สมาธิคืออาการที่ใจตั้งมั่นอยู่ในอารมณ์เดียวอย่างต่อเนื่อง เป็นอาการที่ใจสงบรวมเป็นหนึ่งแน่วแน่ มีแต่ความบริสุทธิ์ผ่องใส จนกระทั่งสามารถเห็นความบริสุทธิ์นั้นด้วยใจตนเอง อันจะก่อให้เกิดทั้งกำลังใจ กำลังขวัญ กำลังปัญญา และความสุขแก่ผู้ปฏิบัติในเวลาเดียวกัน
ความหมายในเชิงลักษณะการปฎิบัติ.
สมาธิคือความตั้งมั่นของจิตหรือภาวะที่จิตแน่วแน่ต่อสิ่งที่กำหนดแน่วแน่อยู่กับสิ่งใดสิ่งหนึ่ง หรือตั้งมั่นในอารมณ์ใดอารมณ์หนึ่งอย่างแน่วแน่ทำให้จิตใจไม่ฟุ้งซ่าน
ประโยชน์ของการนั่งสมาธิ.
การทำสมาธิเป็นการลดความเครียด คลายความวิตกกังวล ฝึกความอดทน และช่วยให้นอนหลับง่ายขึ้น และยังช่วยเพิ่มเซลล์ประสาทในสมองในส่วนการควบคุมและการตอบสนองทางอารมณ์
ปลาบนฟ้า

ปลาบนฟ้า (อังกฤษ : Fish upon the Sky The Series) เป็นละครชุดในปี 2021 นำแสดงโดย ภูวินทร์ ตั้งศักดิ์ยืน (ภูวินทร์), ณราวิชญ์ เลิศรัตน์โกสุมภ์ (ปอนด์), ตรัย นิ่มทวัฒน์ (นีโอ) และ ธณวิน ธีรโพสุการ (หลุยส์) เป็นซีรีส์ที่มีเค้าโครงเรื่องมาจากนิยาย "ปลาบนฟ้า" โดยนักเขียนนามปากกาว่า "JittiRain" ซึ่งอยู่เบื้องดังซีรีส์ชื่อดังอย่าง "ทฤษฎีจีบเธอ" และ "เพราะเราคู่กัน" (รวมไปถึงภาคต่ออย่าง "เพราะเรา (ยัง) คู่กัน" และ "เพราะเราคู่กัน เดอะมูฟวี่")
กำกับการแสดงโดย สกล วงษ์สินธุ์วิเสส (กอล์ฟ) และผลิตโดยจีเอ็มเอ็มทีวี ซีรีส์นี้เป็นหนึ่งในซีรีส์ทางโทรทัศน์ของจีเอ็มเอ็มทีวีที่เปิดตัวในปี 2021 ในงาน "GMMTV 2021: The New Decade Begins" ในวันที่ 3 ธันวาคม 2021 ซีรีส์เรื่องนี้ออกอากาศครั้งแรกในวันที่ 9 เมษายน 2021 ทาง จีเอ็มเอ็ม 25 และ ไลน์ทีวี ออกอกาศทุกวันศุกร์เวลา 20.30 น. ทางช่องจีเอ็มเอ็ม 25 และ 22.30 น. ทางไลน์ทีวี
เรื่องย่อ.
ปีเป็นนักศึกษาทันตแพทย์ปีสองสุดเนิร์ด ที่แอบชอบเมืองน่าน นักศึกษาชั้นปีที่ 2 ที่หล่อและใจดีจากภาควิชาสหเวชศาสตร์รวมกับบุคลิกที่อบอุ่นและใจดีของน่านแล้ว แต่เพราะหน้าตาและความมั่นใจของปียังไม่เพียงพอ และรู้สึกทำอะไรไม่ถูกเขาปรึกษากับเดือนพี่ชายของเขาว่ามีอะไรที่ไม่ดีบ้างและเขาก็รู้ว่ามันคืออะไรเมื่อเขารู้เรื่องนี้ เขาก็ขอความช่วยเหลือจากเดือน และด้วยความช่วยเหลือของเขาและ "แก๊งคิตตี้" พวกเขาช่วยให้เขาเปลี่ยนจากเด็กเนิร์ดไปเป็นหนุ่มหล่อและมีสไตล์ที่กล้าพอที่จะจีบน่าน
เมื่อในที่สุดปีมีความมั่นใจที่จะสารภาพรักกับน่าน เขาจะได้พบกับ หมอก นักศึกษาแพทย์ที่มีเสน่ห์และโด่งดังซึ่งอยู่เคียงข้างเมืองน่านเสมอ โดยปีถือว่าหมอกเป็นคู่แข่งของเขา
ปีรู้สึกท้อแท้และสิ้นหวังในการพยายามจะเอาชนะหมอกเขาพยายามขอความช่วยเหลือจากพี่ชาย แต่แทนที่จะช่วย เดือนก็พบกับมีน นักศึกษาแพทย์ชั้นปีที่ 1 ที่เป็นเพื่อนร่วมชั้นของเดือนในวิชาทักษะชีวิต ทำให้เขาไม่ได้ขอความช่วยเหลือใด ๆ และเดือนก็เพ่งเล็งไปที่มีน
ถึงอย่างนั้นเดือนและเพื่อน ๆ ก็พยายามช่วยปีในการเอาชนะหมอก ในการดึงความสนใจของน่านได้ ปีพยายามเผชิญหน้าคนเดียว แต่โชคไม่ดีพอที่จะเอาชนะหมอกได้อย่างไรก็ตาม ทุกอย่างเริ่มเปลี่ยนไปเมื่อ ปีเริ่มปฏิเสธความรู้สึกที่มีต่อหมอก ซึ่งทำให้สับสนมากขึ้นและถามถึงหัวใจของเขาว่าจะชอบใครกันแน่เขาจะสารภาพความรู้สึกกับน่านต่อไปหรือไม่? หรือความรักที่ปฏิเสธจะเบ่งบานและเปลี่ยนไปเป็นหมอก?
เรตติง.
ในตารางด้านล่าง ตัวเลขสีน้ำเงิน หมายถึงเรตติงที่ต่ำที่สุดและ ตัวเลขสีแดง หมายถึงเรตติงที่สูงที่สุด
แฟนมีตติงสดผ่านออนไลน์.
ในวันที่ 3 สิงหาคม 2021 สองเดือนหลังจากซีรีส์จบลง จีเอ็มเอ็มทีวีได้ประกาศลงในทุกแพลตฟอร์มออนไลน์ ว่าจะจัดแฟนมิตติงออนไลน์ครั้งแรกในชื่อ "Fish upon the Sky Live Fan Meeting: A Sky Full of Fish" โดมีนักแสดงหลัก ประกอบด้วย ภูวินทร์ ตั้งศักดิ์ยืน (ภูวินทร์), ณราวิชญ์ เลิศรัตน์โกสุมภ์ (ปอนด์), ตรัย นิ่มทวัฒน์ (นีโอ), ธณวิน ธีรโพสุการ (หลุยส์) และ สหภาพ วงศ์ราษฎร์ (มิกซ์) ที่จัดขึ้นในวันที่ 4 พฤศจิกายน 2021
มิสอินเตอร์เนชั่นแนลควีน 2013

มิสอินเตอร์เนชั่นแนลควีน 2013  เป็นการจัดประกวดมิสอินเตอร์เนชั่นแนลควีน ครั้งที่ 9 จัดขึ้นในวันที่ 1 พฤศจิกายน พ.ศ. 2556 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 25 คนจากทั่วโลก โดยเควิน บาลอท มิสอินเตอร์เนชั่นแนลควีน 2012 จากประเทศฟิลิปปินส์ ได้สวมมงกุฎให้แก่ มาร์เซลลา โอไฮโอ จากประเทศบราซิล เป็นผู้ครองตำแหน่งมิสอินเตอร์เนชั่นแนลควีนประจำปีนี้
ผู้เข้าประกวด.
ในปีนี้มีผู้เข้าประกวดทั้งหมด 25 คน ดังต่อไปนี้
ไทยวีเมนส์ลีก ฤดูกาล 2565

ไทยวีเมนส์ลีก ฤดูกาล 2565 เป็นการแข่งขันฟุตบอลไทยวีเมนส์ลีกฤดูกาลที่ 8 ซึ่งเป็นการแข่งขันฟุตบอลลีกหญิงระดับสูงสุดของประเทศไทย โดยมีสโมสรที่เข้าร่วมการแข่งขันจำนวน 16 สโมสร กับ 2 ดิวิชั่น
ดิวิชั่น 1.
การแข่งขันในระดับดิวิชั่น 1 เริ่มเมื่อ 26 กุมภาพันธ์ 2565 ถึง 19 มิถุนายน 2565 โดยจะแข่งขันแบบเหย้า-เยือน แบ่งการแข่งขันออกเป็น 2 เลก มีทั้งหมด 8 สโมสร
วิทยาลัยบัณฑิตเอเชีย ชนะเลิศ ไทยวีเมนส์ลีก มาก่อนหน้านี้ 4 สมัย และชนะเลิศในฤดูกาลที่แล้ว
โดยฤดูกาลนี้จะเป็นครั้งแรกที่ทีมจาก ไทยวีเมนส์ลีก ได้สิทธิ์แข่งขัน หรือ ฟุตบอลสโมสรหญิงชิงแชมป์เอเชีย ในปี 2022 
สโมสรที่เข้าแข่งขัน.
ในฤดูกาลนี้จะแข่งขันแบบเหย้า-เยือน แบ่งการแข่งขันออกเป็น 2 เลก มีทั้งหมด 8 สโมสร โดยมีทีมที่เลื่อนชั้นจาก ไทยวีเมนส์ลีก ดิวิชั่น 2 2563-64 2 ทีม คือ มหาวิทยาลัยเกษมบัณฑิต (ชนะเลิศ) และ ขอนแก่น ซิตี้ (รองชนะเลิศ-ชนะเลิศเพลย์ออฟ เลื่อนชั้น/ตกชั้น)#เปลี่ยนทาง 
ดิวิชัน 2.
การแข่งขันในระดับดิวิชั่น 2 เริ่มเมื่อ 26 กุมภาพันธ์ 2565 ถึง 9 กรกฎาคม 2565 โดยจะแบ่งการแข่งขันออกเป็น 2 เลก โดยในเลกที่ 1 จะทำการแข่งขันสนามกลาง ที่ศูนย์พัฒนาศักยภาพกีฬาฟุตบอลภายในมหาวิทยาลัยกรุงเทพธนบุรี และในเลกที่ 2 จะทำการแข่งขันแบบ เหย้า-เยือน โดยอันดับ 1-4 จะแข่งขันกันเพื่อหาทีมชนะเลิศ ในขณะที่อันดับ 5–8 ในเลกแรกและเลกสอง จะแข่งขันแบบพบกันหมด เหย้า-เยือน โดยทีมที่จบอันดับที่ 1 และ 2 จะเลื่อนชั้นไปเล่นใน ไทยวีเมนส์ลีก ดิวิชั่น 1 ฤดูกาลหน้า ขณะที่อันดับที่ 3 และ 4 จะแข่งขันในรอบเพลย์ออฟกับทีมที่จบอันดับ 7–8 จากไทยวีเมนส์ลีก ดิวิชัน 1 ฤดูกาล 2565 ชณะที่ทีมที่จบอันดับ 7 และ 8 ในไทยวีเมนส์ลีก ดิวิชั่น 2 จะต้องไปแข่งขันรอบคัดเลือกของ ไทยวีเมนส์ลีก ดิวิชั่น 2 ฤดูกาลต่อไป
สโมสรที่เข้าแข่งขัน.
ทีมที่ได้สิทธิ์ลงแข่งขันในระดับไทยวีเมนส์ลีก ดิวิชั่น 2 จะอิงผลงานจากผลงานเมื่อฤดูกาล 2563-64 การแข่งขันไทยวีเมนส์ลีก ดิวิชั่น 2 และ 2 ทีมที่ตกชั้นจาก ไทยวีเมนส์ลีก ดิวิชั่น 1 2563-64
และทีมที่มาจาก รอบเพลย์ออฟ จำนวน 3 ทีม
เปาบุ้นจิ้น ขุนศึกตระกูลหยาง ภาค 2

เปาบุ้นจิ้น ขุนศึกตระกูลหยาง ภาค 2  เป็นละครโทรทัศน์ฮ่องกงในปี ค.ศ. 1994 ภาคต่อของ เปาบุ้นจิ้น ขุนศึกตระกูลหยาง มีความยาว 30 ตอน โดยมีนักแสดงชุดเดิมรับบทเดิม เว้นแต่บทเปา เจิ่ง ที่เปลี่ยนจากจิน เชาฉฺวิน นักแสดงไต้หวัน มาเป็นทัม ปิงเหมิน นักแสดงฮ่องกง (เคยพากย์เสียง จิน เชาฉวิน ทับในภาคแรก) มาแสดงแทน
เรื่องย่อเปาบุ้นจิ้น ขุนศึกตระกูลหยางภาค 2.
หลังจากเข้าสู่ความสงบสุข จักรพรรดิซ่งเหรินจง ได้เรียกตัว อ๋องเซียนหยาง กลับมาปฏิบัติหน้าที่แทน ราชครูถัง ที่ถูกประหารชีวิตไปแล้วในภาค 1 ในตอนแรก เป็นงานฉลองอายุครบ 100 ปี ของ เสอไช่ฮัว (หยางไท่จิง) และได้มีพระบรมราชโองการโปรดเกล้า ให้ หยางจงเป่า (แสดงโดย ฉีเส้าเฉียน) และ หยางเหวินก่วง กลับมาที่เมืองหลวง เพื่ออยู่กันพรอ้มหน้ากันครอบครัว แดต่แล้วอ๋องเซียนหยาง และ อ๋องยิง ได้วางแผนนำกบฏที่หยางจงเป่า ได้ช่วยไว้ มาเข้าเฝ้า และลอบปลงพระชนม์ ฮ่องเต้ และหยางจงเป่า ก็ถูกจับตัวกักขังไว้ที่เรือนจำ และอ๋องยิง ได้จ้างสี่เสือตระกูลหูให้มาฆ่าเหว้ยหลิงเอ๋อ แต่ตี้ชิงมาช่วยไว้ได้ทัน แต่หยางเหวินก่วงถูกดจับเข้าเรือนจำกับหยางจงเป่า แต่โชคดีที่ เปาบุ้นจิ้น เทพเจ้าแห่งความยุติธรรม ได้กลับมาและช่วยเหลือหยางจงเป่าและหยางเหวินก่วง และปราบกบฏได้สำเร็จ ตี้ชิงหลังจากช่วยตระกูลหยางได้แล้ว จึงได้บุกไปตระกูลหูและสังหารสี่เสือตระกูลหูตายทั้งหมด และเปาบุ้นจิ้นได้ช่วนยคลี่คลายคดีและนำตี้ชิงไปอยู่ที่ค่ายโลกันต์ (ค่ายซึ่งไม่มีใครสามารถรอดกลับมาได้เลยสักคน) และตี้ชิงได้ไปพบหญิงซักผ้าที่ริมแม่น้ำ (ซึ่งเป็นพี่สาวของอ๋องยิง) และต่อมาได้คืนฐานะเป็นองค์หญิง เพื่อไปแต่งงานที่ต่างแดน แต่ไม่นาน ถูกลูกชายของอ๋องเซียนหยาง มีนามว่า หลินหญิง ลวนลาม และฆ่าตัวตาย และตี้ชิง (รับบทโดย หลิวสงเหยิน) ก็ถูกพัวพันในคดีนี้ด้วย ต่อมา วิญญาณขององค์หญิงเฉาหยาง ได้ช่วยตี้ชิงให้พ้นจากคดี สืบเนื่องจาก ในความจริง ตี้ชิง คือ หลานชายที่แท้จริงของ ไทเฮาตี้ พระมารดาบุญธรรมขององค์ฮ่องเต้ ในต่อมา แผนการที่นานถึง 30 ปี ก็แตกเพราะเปาบุ้นจิ้น และ ตระกูลหยาง ได้ช่วยกันหลอกจนอ๋องเซียนหยาง ถูกจับ แต่น่าเสียดาย อ๋องเซียนหยาง ได้ถือโอกาส ลอบปลงพระชนม์ไทเฮาตี้ สิ้นพระชนม์ และได้หนีมาที่ซีเซี่ย แต่ในต่อมา ได้ไปร่วมมือกับ จักรพรรดิเซี่ยจิงจง ที่เมืองซีเซี่ย (ปัจจุบันไม่มีแล้ว) ต่อมาฮ่องเต้ต้าซ่งมีพระบรมราชโองการ ให้ หยางจงเป่า ไปจับกบฏและชิงธงไข่มุกมา แต่ด้วยกังวลว่า หยางจงเป่าเป็นดาวหมาป่า จึงได้ส่งคนไปลอบสังหารตลอด จนในต่อมา องค์หญิงหวังเยี้ยะ น้องสาวของจักรพรรดิเซี่ยจิงจง ได้พาหประชาชนราษฎรซีเซี่ย โค่นล้มอำนาจหลี่หยวนเฮ่า ลงได้สำเร็จ และ จักรพรรดิเซี่ยจิงจง ก็ได้เผลอฆ่าเสี่ยวเหลียน คนรักของเขาตาย และความจำเสื่อมหนีออกไปจากวัง และเสด็จสวรรคต ณ ภูเขาหิมะ ด้วยพระอาการหนาวตาย ส่วนอ๋องเซียนหยางก็กินเหล้าพิษฆ่าตัวตาย และองค์หญิงหวังเยี้ยะ ได้ตั้งตนเป็นประมุขสืบต่อมา และได้แต่งงานกับตี้ชิง และอยู่กินกันตลอดชีวิต ด้านหยางจงเป่าหลังได้ธงไข่มุกมาก็ตัดสินใจเผาทิ้ง เนื่องจากในธงมีคำสั่งของฮ่องเต้ซ่งไท่จู่ว่าให้คนตระกูลจ้าวคืนบัลลังก์ให้กับตระกูลฉาย (ซึ่งหยางจงเป่ามีเชื้อสายอยู่) เมื่อฮ่องเต้ทรงทราบก็โกรธมากและสั่งประหารล้างโคตรตระกูลหยาง รวมถึงเปาบุ้นจิ้นและตี้ชิงที่ทูลขออภัยโทษให้ยังพลอยติดร่างแหไปด้วย เรื่องนี้ทำให้หยางไท่จิงและคนตระกูลหยางถึงกับหมดความอดทนกับฮ่องเต้และเข้าช่วยเหลือหยางจงเป่าจากลานประหาร พร้อมกับบุกไปหาฮ่องเต้และแสดงหลักฐานว่าได้ทำลายธงไข่มุกไปแล้ว หลังจากนั้นคนตระกูลหยางจึงละทิ้งราชสำนักและปลีกวิเวกไปอยู่บนเขาไท่ซานโดยไม่กลับมาอีกเลย
คาราคอรม

คาราคอรม (ᠬᠠᠷᠠᠬᠣᠷᠣᠮ, อักษรโรมัน: Qaraqorum, อักษรซีริลลิก: Каракорум) เป็นเมืองที่ตั้งอยู่ริมฝั่งแม่น้ำออร์ค็องทางตะวันตกเฉียงเหนือของจังหวัดโอโวร์คังไก ห่างจากอูลานบาตาร์ เมืองหลวงของประเทศมองโกเลีย ไปทางตะวันตก 230 กม. ตั้งอยู่ตอนกลางของที่ราบสูงมองโกเลีย เป็นที่รู้จักกันดีในฐานะที่เป็นเมืองหลวงโบราณของอดีตจักรวรรดิมองโกล 
ชื่อคาราคอรมเป็นคำภาษาเตอร์กิก / มองโกเลีย หมายถึง "กรวดสีดำ" ในเอกสารเปอร์เซียจะปรากฏเป็นชื่อว่า قراقوروم Qarā- qūrūm ส่วนในภาษาจีนจะเรียกว่า ฮาลาเหอหลิน (哈剌和林) หรือเรียกย่อว่า เหอหลิน (和林) ส่วนในภาษามองโกเลียสมัยใหม่มักเขียนชื่อว่า คาร์คอรม (Хархорум) หรือ คาร์คอริง 
บริเวณนี้เต็มไปด้วยหินแม่น้ำสีดำเช่นหินแอนดีไซต์และหินบะซอลต์ เรียงรายอยู่โดยรอบแม้จนถึงปัจจุบัน และพื้นดินจะดูเป็นสีดำเมื่อเปียกน้ำฝน สมดังชื่อ "กรวดสีดำ"
ประวัติศาสตร์.
เริ่มแรก เจงกิส ข่านได้สร้างฐานการขนส่งสำหรับการพิชิตแดนตะวันตกขึ้นที่นี่ หลังจากนั้นโอเกเดย์ ข่าน ซึ่งเป็นข่านรุ่นที่สองก็ได้สร้างวังและกำแพงในปี 1235 และกำหนดให้เป็นเมืองหลวงของจักรวรรดิมองโกล
แม้หลังจากกุบไล ข่าน ซึ่งเป็นข่านองค์ที่ 5 ได้ย้ายเมืองหลวงไปยังเมืองต้าตู (大都, ปัจจุบันคือกรุงปักกิ่ง สาธารณรัฐประชาชนจีน) แล้ว เมืองนี้ก็ยังถือว่าเป็นเมืองฐานของแผ่นดินหลักของมองโกเลีย และยังได้กลายเป็นเมืองหลวงของราชวงศ์หยวนเหนือ หลังจากที่ชาวมองโกเลียถูกไล่ไปทางเหนือโดยจูหยวนจาง ผู้ก่อตั้งราชวงศ์หมิง
ในตอนท้ายของศตวรรษที่ 16 คาราคอรมถูกทิ้งร้างหลังจากการจัดหาวัสดุสำหรับการก่อสร้างวัดเอร์เดเนโซ วัดในพุทธศาสนาในทิเบต หลังจากนั้นก็ได้หายไปจากประวัติศาสตร์ชั่วขณะหนึ่ง แต่เมื่อปลายศตวรรษที่ 19 นีโคไล คีเซลอฟ (Николай Киселёв) นักวิจัยชาวรัสเซีย ได้ค้นพบซากปรักหักพังและการสำรวจการขุดครั้งแรกได้ดำเนินการร่วมกันระหว่างสหภาพโซเวียตกับสาธารณรัฐประชาชนมองโกเลีย ระหว่างปี 1948 ถึง 1949 ผู้นำคณะสำรวจยังไม่เชื่อว่าที่นี่มีวังอยู่ แต่หลังจากการสอบสวนเต็มรูปแบบซึ่งดำเนินการร่วมกับเซียร์เกย์ วลาดีมีโรวิช (Сергей Владимирович) นักโบราณคดีผู้เชี่ยวชาญ ก็ได้สรุปถึงการมีอยู่ของวัง และในปีเดียวกันนั้นคีเซลอฟก็ได้รับรางวัลสตาลินจากความสำเร็จของเขา และได้เข้าเป็นสมาชิกของสถาบันวิทยาศาสตร์แห่งสหภาพโซเวียตในปี 1953 หลังจากนั้นสถาบันวิจัยประวัติศาสตร์วิทยาศาสตร์แห่งมองโกเลียได้ทำการสำรวจตั้งแต่ปี 1976 ถึง 1985 และหลังจากที่มองโกเลียได้เปลี่ยนเป็นระบอบประชาธิปไตยแล้วก็ยังได้ร่วมมือกับนักสำรวจจากญี่ปุ่นในปี 1995 และจากเยอรมนีในปี 1999 ด้วย
สถานที่เที่ยว.
ปัจจุบันซากโบราณสถานคาราคอรมเป็นภูมิทัศน์ทางวัฒนธรรมที่ได้รับการขึ้นทะเบียนเป็นแหล่งมรดกโลกของภูมิทัศน์วัฒนธรรมหุบเขาออร์ค็องและยังเป็นที่รู้จักในฐานะรีสอร์ตน้ำพุร้อนอีกด้วย
เกาะเปรัก

เกาะเปรัก  เป็นเกาะหินแกรนิตขนาดเล็กที่โพล่พ้นน้ำเหนือช่องแคบมะละกา และเป็นจุดตะวันตกสุดของประเทศมาเลเซีย
เกาะเปรักเป็นส่วนหนึ่งของรัฐเกอดะฮ์และมีการคาดหมายว่าจะกำหนดให้เป็นพื้นที่คุ้มครองทางทะเล
ในเดือนมีนาคม พ.ศ. 2557 สายการบินมาเลเซียแอร์ไลน์ เที่ยวบินที่ 370 หายไปจากเรดาร์ของมาเลเซียใกล้กับเกาะแห่งนี้
มิสอินเตอร์เนชั่นแนลควีน 2014

มิสอินเตอร์เนชั่นแนลควีน 2014  เป็นการจัดประกวดมิสอินเตอร์เนชั่นแนลควีน ครั้งที่ 10 จัดขึ้นในวันที่ 7 พฤศจิกายน พ.ศ. 2557 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 22 คนจากทั่วโลก โดยมาร์เซลลา โอไฮโอ มิสอินเตอร์เนชั่นแนลควีน 2013 จากประเทศบราซิล ได้สวมมงกุฎให้แก่ อีซาเบลลา ซานตีอาโก จากประเทศเวเนซุเอลา เป็นผู้ครองตำแหน่งมิสอินเตอร์เนชั่นแนลควีนประจำปีนี้
ผู้เข้าประกวด.
ในปีนี้มีผู้เข้าประกวดทั้งหมด 22 คน ดังต่อไปนี้
Keung To

<ns>0</ns>
 <revision>
 <timestamp>2022-04-13T14:31:41Z</timestamp>
 <contributor>
 <username>Kaoavi</username>
 </contributor>
 <comment>เปลี่ยนทางหน้าไปยัง เกื้องโถ่ว</comment>
 <origin>10047846</origin>
 <model>wikitext</model>
 <format>text/x-wiki</format>
หวานใจสุดสยอง

หวานใจสุดสยอง  เป็นละครโทรทัศน์ของเกาหลีใต้ นำแสดงโดย พัก ชี-ฮู และ ซง จี-ฮโย ร่วมด้วย Yi Gi-gwang, Hahm Eun-jung และ ชเว ยอ-จิน ออกอากาศทาง KBS2 ตั้งแต่วันที่ 13 สิงหาคม ถึง 2 ตุลาคม ค.ศ. 2018 ทุกวันจันทร์และวันอังคาร เวลา 22:00 น. (เวลามาตรฐานเกาหลี)
เรื่องย่อ.
ฟิลลิป (พัก ชี-ฮู) และ อึล-ซุน (ซง จี-ฮโย) ถูกผูกมัดด้วยโชคชะตาที่ไม่ธรรมดา: ความสุขของคน ๆ หนึ่งมักทำให้อีกฝ่ายโชคร้ายเสมอ ทั้งสองเริ่มเขียนบทละครด้วยกัน และเหตุการณ์ในบทละครก็เริ่มเกิดขึ้นในชีวิตจริงอย่างลึกลับ
ดาราดังผู้มีโชคไม่ธรรมดาและประสบความสำเร็จทุกอย่างที่เขาทำ แต่เขาต้องมาโชคร้ายเมื่อต้องมาทำงานกับนักเขียนบทสาวอย่าง โอ อึล-ซุน ซึ่งเธออาจจะมีส่วนเกี่ยวข้องกับการเสียชีวิตของ รา-ย็อน อดีตแฟนสาวและคู่หมั้นของ ฟิลลิป เมื่อ 8 ปีก่อน
นักเขียนบทสาวผู้โชคร้ายซึ่งมีสัมผัสพิเศษมองเห็นอนาคต เธอพยายามช่วยเหลือ ฟิลลิป พระเอกละครชื่อดังให้รอดพ้นจากการถูกปองร้ายโดย ซา ดง-ช็อล อดีตเพื่อนร่วมวง จัมป์ไฟฟ์ ตามบทละครที่เธอเขียน ซึ่งเธออาจจะมีส่วนเกี่ยวข้องกับการเสียชีวิตของ รา-ย็อน อดีตแฟนสาวและคู่หมั้นของ ฟิลลิป เมื่อ 8 ปีก่อน.
ผาหินช้าง

ผาหินช้าง เป็นหน้าผาหินบะซอลต์รูปช้างที่เกิดขึ้นเองตามธรรมชาติ ตั้งอยู่บนเกาะไฮเม่ในหมู่เกาะแวสต์มานาเอย์ยาร์ ผานี้เป๋นผาหินบะซอลต์ที่เกิดจากการปะทุของภูเขาไฟเอลเฟล
หน้าผานี้มีชื่อเสียงจากลักษณะที่คล้ายกับหัวของช้างที่มีงวงจมอยู่ในน้ำ
ป้ายหวีด

ป้ายหวีด เป็นป้ายที่ติดตั้งบริเวณรางรถไฟ มีความหมายให้พนักงานขับรถไฟหรือผู้ควบคุมหัวรถจักรกดหวีดรถไฟ
ประเทศไทย.
ในประเทศไทยมักเรียกว่า ป้าย ว เป็นป้ายวงกลมสีขาวมีตัวอักษร ว สีดำอยู่ตรงกลาง ขนาดเส้นผ่านศูนย์กลางประมาณ 60 ซม. และจะมีสัญลักษณ์พิเศษแยกออกไปตามแต่ละชนิด โดยป้ายหวีดรถจักรในประเทศไทยมีทั้งหมด 5 ชนิด ดังนี้:
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง มีเส้นสีดำขนาดกว้าง 5 ซม. ด้านหลังสีขาวใต้ตัว ว
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง ใต้ตัว ว มีเส้นสีดำขนาดกว้าง 5 ซม. ด้านล่างป้ายวงกลมจะมีป้ายสีเหลี่ยมผืนผ้าสีขาวขนาด 25x50 ซม. และมีสัญลักษณ์กากบาททะแยงมุมกว้าง 5 ซม.
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง ใต้ตัว ว มีเส้นสีดำขนาดกว้าง 5 ซม. ด้านล่างป้ายวงกลมจะมีป้ายสีเหลี่ยมผืนผ้าสีดำขนาด 25x50 ซม. และมีสัญลักษณ์วงกลมสีขาวขนาดเส้นผ่านศูนย์กลางวงละ 10 ซม. 5 วง โดยอยู่ตรงมุม 4 วง ตรงกลาง 1 วง
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง ใต้ตัว ว มีเส้นสีดำขนาดกว้าง 5 ซม. ด้านล่างป้ายวงกลมจะมีป้ายสีเหลี่ยมผืนผ้าสีดำขนาด 30x50 ซม. จัดวางในแนวตั้ง และมีสัญลักษณ์วงกลมสีขาวขนาดเส้นผ่านศูนย์กลางวงละ 10 ซม. 2 วงเรียงตามแนวดิง
วอร์เนอร์บราเธอส์ดิสคัฟเวอรี

วอร์เนอร์บราเธอส์ดิสคัฟเวอรี  เป็นบริษัทสื่อของสหรัฐ เกิดจากการควบรวมกิจการระหว่างวอร์เนอร์มีเดีย และดิสคัฟเวอรี ซึ่งการควบรวมดำเนินการเสร็จสิ้นเมื่อวันที่ 8 เมษายน ค.ศ. 2022
วอร์เนอร์บราเธอส์ดิสคัฟเวอรี ประกอบด้วยหน่วยธุรกิจหลักจำนวนแปดกลุ่ม โดยผลิตภัณฑ์ที่สำคัญของบริษัท อาทิ วอร์เนอร์บราเธอส์พิกเจอส์, นิวไลน์ซินีมา, ดีซีสตูดิโอส์, วอร์เนอร์บราเธอส์แอนิเมชัน, ดีซีคอมิกส์, สถานีโทรทัศน์ซีเอ็นเอ็น, เดอะซีดับเบิลยู, เอชบีโอ, ดิสคัฟเวอรีแชนแนล, แอนิมอลแพลนเน็ต, การ์ตูนเน็ตเวิร์ค และบูมเมอแรง เป็นต้น
ดราก้อนบอล Z การคืนชีพของฟรีเซอร์

ดราก้อนบอล Z การคืนชีพของฟรีเซอร์  เป็นภาพยนตร์แอนิเมชันแอ็คชั่นจากประเทศญี่ปุ่นซึ่งกำลังเตรียมจัดฉาย โดยเป็นส่วนหนึ่งของซีรีส์ "ดราก้อนบอล" และกำกับโดย ทาดาโยชิ ยามามุโระ ภาพยนตร์มีกำหนดเปิดตัวที่ประเทศญี่ปุ่นในวันที่ 18 เมษายน ค.ศ. 2015
คณะรัฐมนตรีญี่ปุ่น

คณะรัฐมนตรีญี่ปุ่น (; โรมาจิ: "Naikaku") เป็นองค์การฝ่ายบริหารสูงสุดของรัฐบาลญี่ปุ่นที่ประกอบด้วยนายกรัฐมนตรีซึ่งแต่งตั้งโดยจักรพรรดิหลังจากได้รับการเสนอชื่อโดยสภานิติบัญญัติแห่งชาติ และสมาชิกคนอื่น ๆ มากสุดอีก 19 คน เรียกว่ารัฐมนตรี นายกรัฐมนตรีได้รับการเสนอชื่อโดยสภานิติบัญญัติแห่งชาติ และรัฐมนตรีส่วนที่เหลือจะได้รับการแต่งตั้งและถูกขับไล่โดยนายกรัฐมนตรี คณะรัฐมนตรีจะรับผิดชอบต่อสภานิติบัญญัติแห่งชาติร่วมกัน และจะต้องลาออกจากตำแหน่งหากมีการเสนอการอภิปรายไม่ไว้วางใจโดยสภานิติบัญญัติแห่งชาติ
การแต่งตั้ง.
ภายใต้รัฐธรรมนูญแห่งญี่ปุ่น รัฐมนตรีได้รับการแต่งตั้งหลังจากการคัดเลือกบุคคลเพื่อดำรงตำแหน่งนายกรัฐมนตรี สมาชิกส่วนใหญ่ของคณะรัฐมนตรีรวมถึงนายกรัฐมนตรีจะต้องเป็นสมาชิกสภานิติบัญญัติแห่งชาติและจะต้องเป็นพลเรือนทุกคน ภายใต้กฎหมายคณะรัฐมนตรี จำนวนของรัฐมนตรี (ไม่รวมนายกรัฐมนตรี) ต้องถึง 14 คนหรือน้อยกว่า แต่จำนวนนี้อาจเพิ่มขึ้นสูงสุดถึง 19 คนหากมีเหตุจำเป็นพิเศษ ถ้ารัฐมนตรีส่วนใหญ่ลาออก ก็จะยังปฏิบัติราชการแผ่นดินต่อไปจนถึงการแต่งตั้งนายกรัฐมนตรีคนใหม่ ขณะที่ยังคงดำรงตำแหน่ง การดำเนินการทางกฎหมายต่อรัฐมนตรีจะกระทำไม่ได้หากนายกรัฐมนตรีไม่อนุญาต อีกทั้งคณะรัฐมนตรีจะต้องลาออกทั้งคณะหากเกิดสถานการณ์ดังต่อไปนี้:
อำนาจ.
คณะรัฐมนตรีใช้อำนาจ 2 ทาง อำนาจบางส่วนถูกใช้ภายใต้พระปรมาภิไธยของจักรพรรดิโดย "คำแนะนำและการเห็นชอบ" ของคณะรัฐมนตรี อำนาจอีกส่วนถือโดยคณะรัฐมนตรีอย่างเด่นชัด ขณะที่ประเทศอื่น ๆ ภายใต้ระบอบราชาธิปไตยภายใต้รัฐธรรมนูญ จักรพรรดิทรงไม่ถืออำนาจสูงสุดตามตำแหน่งของพระองค์ แต่รัฐธรรมนูญได้บัญญัติอำนาจบริหารให้เป็นของคณะรัฐมนตรีแทน ด้วยเหตุนี้ กิจการราชการแผ่นดินต่าง ๆ จึงกระทำโดยคณะรัฐมนตรีวันต่อวัน
พายุทุเรียน

<ns>0</ns>
 <revision>
 <parentid>11643428</parentid>
 <timestamp>2025-07-20T08:46:55Z</timestamp>
 <contributor>
 <username>Kattie Katey</username>
 </contributor>
 <origin>12431988</origin>
 <model>wikitext</model>
 <format>text/x-wiki</format>
ทุเรียน (อักษรโรมัน: Durian) เป็นชื่อพายุหมุนเขตร้อนในรายชื่อชุดที่ 1 ลำดับที่ 26 ของมหาสมุทรแปซิฟิกตะวันตกฝั่งเหนือ ส่งโดยประเทศไทย
พายุทุเรียนนั้นอาจหมายถึง
ทุเรียน ถูกถอนออกจากรายชื่อหลังฤดูพายุไต้ฝุ่นแปซิฟิก พ.ศ. 2549 และแทนที่ด้วยชื่อ มังคุด  ในฤดูพายุไต้ฝุ่นแปซิฟิก พ.ศ. 2556 ต่อมาก็ถูกถอนออกไปอีกครั้งในฤดูพายุไต้ฝุ่นแปซิฟิก พ.ศ. 2561
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
อีบราร์ คาราคูร์ต

อีบราร์ คาราคูร์ต  เกิดเมื่อวันที่ 17 เดือนมกราคม ค.ศ. 2000 เป็นนักวอลเลย์บอลหญิงชาวตุรกี เล่นในตำแหน่งตัวตบตรงข้ามหัวเสา ปัจจุบันเล่นในทีมอีกอร์ โนวารา ในประเทศอิตาลี และเป็นนักกีฬาทีมวอลเลย์บอลหญิงทีมชาติตุรกี 
ประวัติการเล่นวอลเลย์บอล.
ทีมชาติ.
คาราคูร์ตติดทีมชาติตุรกีครั้งแรกในชุดยุวชนรุ่นอายุไม่เกิน 18 ปี ซึ่งในการแข่งขันวอลเลย์บอลยุวชนหญิงชิงแชมป์โลกรุ่นอายุไม่เกิน 19 ปี เมื่อปี พ.ศ. 2560 ที่ประเทศอาร์เจนตินา ในรอบรองชนะเลิศเมื่อวันที่ 26 สิงหาคม พ.ศ. 2560 ครั้งนั้นพบกับทีมชาติอิตาลี คาราคูร์ตได้แสดงการส่ายหน้าอกใส่ผู้เล่นทีมชาติอิตาลีจนกรรมการตัดสินให้ใบแดง 
ต่อมาคาราคูร์ตติดทีมชาติชุดเยาวชนอายุไม่เกิน 23 ปี และสามารถนำทีมชาติตุรกีคว้าแชมป์วอลเลย์บอลหญิงชิงแชมป์โลก รุ่นอายุไม่เกิน 23 ปี 2017 ณ ประเทศสโลวิเนียมาครอง และพัฒนาฝีมือจนได้ติดทีมชาติชุดใหญ่ในปี พ.ศ. 2561 เป็นต้นมา
ในเดือนสิงหาคม พ.ศ. 2564 คาราคูร์ตถูกหนังสือพิมพ์ของตุรกีฉบับหนึงนำเสนอข่าวเกี่ยวกับความสัมพันธ์กับหญิงสาว และถูกผู้นำทางศาสนาในตุรกีวิพากษ์วิจารณ์ แต่สหพันธ์วอลเลย์บอลของตุรกี และนักวอลเลย์บอลหญิงทีมชาติตุรกีบางส่วน ได้ออกมาแสดงจุดยืนสนับสนุนคาราคูร์ต
องค์การบริหารส่วนตำบลเชียงดาว

องค์การบริหารส่วนตำบลเชียงดาว เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–3, 5, 9–12, 14–16 และพื้นที่บางส่วนของหมู่ที่ 4, 6–8, 13 ตำบลเชียงดาว (เฉพาะนอกเขตเทศบาลตำบลเชียงดาว) ในอำเภอเชียงดาว จังหวัดเชียงใหม่ เดิมได้รับการจัดตั้งเป็นสภาตำบลเชียงดาวใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลเชียงดาวเมื่อ พ.ศ. 2539
เขตองค์การบริหารส่วนตำบลเป็นที่ตั้งของสถานที่สำคัญคือ ดอยหลวงเชียงดาว ได้รับการประกาศให้เป็นพื้นที่สงวนชีวมณฑลแห่งใหม่ของโลกจากยูเนสโกเมื่อวันที่ 15 กันยายน พ.ศ. 2564 ในการประชุมคณะกรรมการสภาประสานงานระหว่างชาติว่าด้วยโครงการด้านมนุษย์และชีวมณฑล (International Co-orinating Council on the Man and the Biosphere Programme: MAB-ICC) ครั้งที่ 33 ระหว่างวันที่ 13–17 กันยายน พ.ศ. 2564 ณ กรุงอาบูจา ประเทศไนจีเรีย
วัดพระยาออก

วัดพระยาออก เป็นโบราณสถานที่ตั้งอยู่ภายในโรงเรียนพิบูลวิทยาลัย ซึ่งอยู่ไม่ไกลจากแนวคูเมืองและกำแพงเมืองชั้นใน ในตำบลทะเลชุบศร อำเภอเมืองลพบุรี จังหวัดลพบุรี
ประวัติ.
วัดพระยาออกสร้างขึ้นสมัยสมเด็จพระนารายณ์มหาราช ประวัติการสร้างไม่ชัดเจน ศาสนาสถานแห่งนี้มีพระพุทธรูปปูนปั้นขนาดใหญ่ศิลปะอยุธยา ชาวบ้านเรียกว่า "หลวงพ่อขาว" ด้านหลังองค์พระมีผนังก่ออิฐถือปูนติดอยู่ทั้งหมดตั้งประดิษฐานบนฐานศิลาแลง และยังพบชิ้นส่วนพระพุทธรูปหินทรายสมัยลพบุรี สภาพชำรุดไม่สมบูรณ์ จำนวน 11 ชิ้น จากรูปแบบศิลปกรรมของพระพุทธรูปปูนปั้นหลังติดผนังอุโบสถที่ไม่สามารถเคลื่อนย้ายได้ ทำให้สามารถกำหนดค่าอายุของวัดพระยาออกได้ว่าอาจสร้างขึ้นในสมัยอยุธยา สันนิษฐานว่าสร้างราว พ.ศ. 2209–2231 ในรัชสมัยสมเด็จพระสรรเพชญ์ที่ 8
โรงเรียนพิบูลวิทยาลัยได้ทำวิหารโถงทรงจัตุรมุขคลุมทับเหนือพระประธาน ผนังปูนและฐานศิลาแลงเมื่อ พ.ศ. 2516 โดยมีสมเด็จพระอริยวงศาคตญาณ (ปุ่น ปุณฺณสิริ) ได้เสด็จมาทรงวางศิลาฤกษ์ กรมศิลปากรประกาศขึ้นทะเบียนเป็นโบราณสถาน ตามประกาศในราชกิจจานุเบกษา เล่ม 53 ตอนที่ 24 เมื่อวันที่ 2 สิงหาคม พ.ศ. 2479
การสำรวจเบื้องต้นภายในเขตโบราณสถานวัดพระยาออก ยังได้พบบ่อน้ำศิลาแลง มีกรงเหล็กสร้างครอบทับอีกชั้นหนึ่งอยู่ในบริเวณใกล้เคียงกันด้วย
หลวงพ่อขาว.
หลวงพ่อขาว เป็นพระพุทธรูปปูนปั้น หน้าตักกว้าง 4.2 เมตร ประทับนั่งปางสมาธิขัดราบ เหนือฐานบัว ปัจจุบันได้ถูกพอกทับเป็นฐานหน้ากระดาน ครองจีวรห่มเฉียง ชายสังฆาฏิตัดตรงยาวจรดพระนาภี ชายจีวรยาวพาดข้อพระกรซ้าย พระพักตร์ค่อนข้างเหลี่ยม พระขนงต่อกันคล้ายปีกกา ได้รับอิทธิพลศิลปะเขมร พระรัศมีเป็นเปลวซึ่งได้รับอิทธิพลของศิลปะสมัยสุโขทัย มีลักษณะศิลปะอู่ทองรุ่นที่ 2 สิ่งที่แปลกคือ องค์พระหันพระพักตร์ไปทางทิศตะวันตกซึ่งหันพระพักตร์แบบเดียวกับพระประธานในอุโบสถวัดพระศรีรัตนมหาธาตุ วัดพุทไธศวรรย์ วัดพระราม และวัดมหาธาตุ จังหวัดพระนครศรีอยุธยา จึงสันนิษฐานว่าอาจสร้างในยุคอยุธยาตอนต้น
พระประธานองค์นี้มีผนังก่ออิฐฉาบปูนพร้อมเสา 2 ต้น ติดอยู่ที่ด้านหลังโดยมีความกว้างน้อยกว่าขนาดหน้าตักของพระพุทธรูปประธานเพียงเล็กน้อย ส่วนความสูงของผนังปูนแผ่นนี้อยู่ที่ระดับประมาณพระเนตรของพระประธานเท่านั้น พระประธานและผนังปูนนี้ตั้งวางอยู่บนฐานศิลาแลงขนาดใหญ่